|  |  |  |
| --- | --- | --- |
| **http://www.eco.u-szeged.hu/site/upload/2015/03/imreh_szabolcs1_80x119.png**  **Imreh Szabolcs** | Kapcsolódó kép  **10-12 perc** | Mottó:  *„Húsz év múlva sokkal jobban fogod sajnálni azokat a dolgokat, amiket nem csináltál meg, mint azokat, amiket igen.”*  (Mark Twain) |

**Uniós projektek menedzselése**

**8 fejezet 1 olvasólecke**

**A megvalósítás logikája**

A legfontosabb formai megjegyzések után tekintsük át, hogy milyen logikának történő megfelelést kell igazolnunk a projekt megvalósítása során. Nagyon leegyszerűsítve a megvalósítás logikája:

1. A pályázatot **cselekvési és működési ütemterv alapján** kell megvalósítani (milyen ütemben, mikor fogunk végrehajtani).
2. Az esetleges változtatások átvezetése után kialakul az ún. **„Módosított cselekvési és működési ütemterv”,** ami a megvalósítás alapját képezi.
3. A megvalósítás két párhuzamos logika alapján történik. Egyrészt beszélhetünk a **szakmai megvalósítás**ról: milyen konkrét szakmai lépéseket teszek a projekt céljának elérése irányába, azaz a projekt keretein belül megvalósuló tényleges történések. Másrészt zajlik a **pénzügyi megvalósítás:** azaz a támogatásokat milyen ütemben használjuk fel a projektcél elérése érdekében folytatott tevékenységek során.
4. Természetesen ennek a két dolognak maradéktalanul **összhangban** kell lennie (alapelvárás, hogy a támogatásokat is a megfelelő ütemben használjuk fel).

Pontosan ennek a logikának megfelelően be kell számolni a lebonyolító közreműködő szervezeteknek. A projekt megvalósulását nyomonkövető, standardizált formátumú, rendszeres időközönként benyújtandó dokumentum a **PEJ (Projekt Előrehaladási Jelentés).** Régebben negyedévente, a jelenlegi szabályozás szerint félévente kötelesek benyújtani a kedvezményezettek, szakmai és pénzügyi részre különül el. Az előzőekben említett kettős logika itt is működik, a szakmai megvalósítás ismertetésénél bemutatjuk, hogy milyen konkrét szakmai lépéseket tettünk az adott időszakban, hogyan valósul meg a projekt. A pénzügyi részben pedig az erre az időszakra vonatkozó pénzügyi teljesítéseket mutatjuk be (a támogatásokat milyen ütemben használom fel). Továbbá fontos megemlíteni a kifizetési kérelmet, amelyben a konkrét támogatást kérjük – főszabályként – az adott időszakra vonatkozóan.

A két részre különülés is érzékelteti azt az előzőekben említett – kettős – logikát, amely jellemző a projektek megvalósítására. Ahhoz, hogy jól dokumentáljuk a projektet, és ráadásul úgy, hogy ez az összes szereplőnek megfeleljen, rendkívül fontos megértenünk a megvalósulás nyomonkövetésének logikáját. Ezért ezt a részt kissé részletesebben tárgyaljuk. Leegyszerűsítve az elvárásokat: mindennek mindennel összhangban kell lennie. Ezen a következő, kötelező jellegű összhangokat értjük:

1. szakmai terv – pénzügyi terv,
2. szakmai terv – szakmai megvalósítás,
3. pénzügyi terv – pénzügyi megvalósítás,
4. szakmai megvalósítás – pénzügyi megvalósítás.

Kissé részletesebben az alábbi összefüggéseknek kell teljesülnie. Mindenekelőtt – már csak a pályázatunk kedvező elbírálása érdekében is – a szakmai tervnek összhangban kell lennie a pénzügyi tervvel. Ez azt jelenti, hogy a projektcél elérése érdekében folytatott tevékenységek ütemezése, terjedelme maradéktalanul meg kell egyezzen az ezekre a tevékenységeknek a finanszírozására szánt összegek tervezett felhasználásával. A szakmai tervben előre megmondtuk, hogy mit, milyen ütemezésben, milyen célok elérése érdekében fogunk csinálni. A tényleges megvalósítást pontosan ehhez a tervekhez fogják viszonyítani, azaz a szakmai megvalósításnak ehhez kell igazodni. Teljesen hasonló logika igaz a pénzügyi terv és a pénzügyi megvalósítás közötti összhangra. Végezetül, az első gondolatkörhöz teljesen hasonlóan: a projektcél elérése érdekében lefolytatott tényleges tevékenységek ütemezése, terjedelme maradéktalanul meg kell egyezzen az ezekre a tevékenységeknek a finanszírozására szánt összegek tényleges felhasználásával.

# OLVASOK-CSELEKSZEM-TAPASZTALOK- TANULOK

***Kitől érdemes még tanulni?***

*Pénzügyi elszámolás részletes szabályai 5-6- fejezet*

*[https://www.palyazat.gov.hu/download.php?objectId=53472](https://www.google.com/url?sa=t&rct=j&q=&esrc=s&source=web&cd=2&ved=2ahUKEwjIstju38DhAhVts4sKHanKAfsQFjABegQIAxAC&url=https%3A%2F%2Fwww.palyazat.gov.hu%2Fdownload.php%3FobjectId%3D53472&usg=AOvVaw0rE2bEuM7datsqtbYA2gDu)*

*30 perces olvasnivaló a legelszántabbaknak…*

***Ellenőrző kérdések a megfelelőséghez:***

*a, Mi az a PEJ?*

*b, Mi mivel legyen összhangban?*

***Adaptáció a kiválósághoz:***

*Keress az ismerőseid körében egy uniós társfinanszírozású projektet már megvalósított szereplőt! készíts interjút, amiben feltérképezed, hogy számára mik voltak a legnagyobb adminisztratív kihívások!*

